CELEX: 62012CN0179
Language: el
Date: 2012-04-16 00:00:00
Title: Υπόθεση C-179/12 P: Αναίρεση που άσκησε στις 16 Απριλίου 2012 η The Dow Chemical Company κατά της αποφάσεως που εξέδωσε το Γενικό Δικαστήριο (έβδομο τμήμα) στις 2 Φεβρουαρίου 2012 στην υπόθεση T-77/08, The Dow Chemical Company κατά Ευρωπαϊκής Επιτροπής

23.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 184/5
            
         Αναίρεση που άσκησε στις 16 Απριλίου 2012 η The Dow Chemical Company κατά της αποφάσεως που εξέδωσε το Γενικό Δικαστήριο (έβδομο τμήμα) στις 2 Φεβρουαρίου 2012 στην υπόθεση T-77/08, The Dow Chemical Company κατά Ευρωπαϊκής Επιτροπής
   (Υπόθεση C-179/12 P)
   2012/C 184/09
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: The Dow Chemical Company (εκπρόσωποι: D. Schroeder και R. Polley, Rechtsanwälte)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση του Γενικού Δικαστηρίου στην υπόθεση T-77/08, με την οποία απορρίπτεται το αίτημά της να ακυρωθεί η απόφαση της Επιτροπής της 5ης Δεκεμβρίου 2007 στην υπόθεση COMP/38.629, όπως τροποποιήθηκε με την απόφαση της Επιτροπής C(2008) 2974 τελικό της 23ης Ιουνίου 2008, στο μέτρο που αφορά την αναιρεσείουσα·
            
         
               —
            
            
               να ακυρώσει την απόφαση της Επιτροπής της 5ης Δεκεμβρίου 2007 στην υπόθεση COMP/38.629, όπως τροποποιήθηκε με την απόφαση της Επιτροπής C(2008) 2974 τελικό της 23ης Ιουνίου 2008, στο μέτρο που αφορά την αναιρεσείουσα·
            
         
               —
            
            
               επικουρικώς, να αναιρέσει την απόφαση του Γενικού Δικαστηρίου στην υπόθεση T-77/08, με την οποία απορρίπτεται το αίτημά της να μειωθεί ουσιωδώς το πρόστιμο που της επιβλήθηκε·
            
         
               —
            
            
               να μειώσει ουσιωδώς το πρόστιμο που της επιβλήθηκε·
            
         
               —
            
            
               να καταδικάσει την Επιτροπή στα δικαστικά έξοδα της The Dow Chemical Company στην υπόθεση αυτή και
            
         
               —
            
            
               να λάβει κάθε άλλο αναγκαίο κατά την κρίση του μέτρο.
            
         
      Λόγοι αναιρέσεως και κύρια επιχειρήματα
   
   Με την αίτηση αναιρέσεως προβάλλονται δύο λόγοι αναιρέσεως. Κατά τον πρώτο λόγο αναιρέσεως, το Γενικό Δικαστήριο υπέπεσε σε πλάνη περί το δίκαιο όσον αφορά τον καταλογισμό στην αναιρεσείουσα της συμπεριφοράς που συνιστά την παράβαση. Καθόσον η αναιρεσείουσα δεν άσκησε καθοριστική επιρροή στην DuPont Dow Elastomers (στο εξής: DDE), μια κοινοπραξία με την EI du Pont de Nemours and Company, δεν μετείχε στην παράβαση που διέπραξε η DDE. Το Γενικό Δικαστήριο υπέπεσε σε πλάνη περί το δίκαιο ερμηνεύοντας εσφαλμένως τις έννοιες της ενιαίας οικονομικής μονάδας, της ενιαίας επιχειρήσεως και της ασκήσεως καθοριστικής επιρροής. Κατά τον δεύτερο λόγο αναιρέσεως, το Γενικό Δικαστήριο υπέπεσε σε πλάνη περί το δίκαιο όσον αφορά την αύξηση του προστίμου της αναιρεσείουσας κατά 10 % για αποτρεπτικούς λόγους. Το Γενικό Δικαστήριο υπέπεσε σε πλάνη περί το δίκαιο κρίνοντας ότι η Επιτροπή δεν παραβίασε συναφώς την αρχή της ίσης μεταχειρίσεως.